કૃષિ સંદર્ભિત મર્યાદિત જમીન અને તેમાં વધારો થવાની મર્યાદિત તકો તથા બીજી બાજુ વધતી વસ્તીની અન્ન સંબંધી જરિયાતોને પહોંચી વળવાનો સંદર્ભે ઊંચી ઉતાર આપતાં બિયારણોની ભૂમિકા મોટી છે. આ સંદર્ભે જોઈએ તો ગુજરાત રાજ્ય બીજ નિગમ, ગુજરાત રાજ્ય બીજ પ્રમાણન એજન્સી તથા કૃષિ યુનિવર્સિટીઓ બિયારણોના સંશોધન, ઉત્પાદન, ગુણવત્તા અને વિતરણ સંદર્ભે વિવિધ સ્તરે કાર્યરત છે. વળી ખાનગીક્ષેત્રની રાષ્ટ્રીય રાજ્યકક્ષાની તેમજ આં.રાષ્ટ્રીય કંપનીઓ તરફથી પણ આવાં બિયારણો બજારમાં આવી રહ્યાં છે, જેનાથી રાજ્યમાં હાઈબ્રિડ બિયારણોનો વપરાશ ધીરે ધીરે વધી રહ્યો છે. વળી કપાસ જેવા કેટલીક પાકના સંદર્ભમાં ગુજરાત બિયારણ ઉત્પાદક તરીકે ધીરે ધીરે નામના મેળવી રહ્યું છે.